Diari Oficial de la Generalitat Valenciana


Sumari del DOGV 2812, del 21-08-1996 (1996/839042)

RESOLUCIÓ de 22 de juliol de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni marc de col·laboració entre la Generalitat Valenciana i la Diputació Provincial d'Alacant en matèria d'indústria i comerç.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2812

Data del DOGV
:   21-08-1996

Secció del DOGV
:   ALTRES DISPOSICIONS

Número del document
:   1996/839042


Data del document
:   22-07-1996

Organisme emissor
:   Conselleria de Presidència

Tipus de document
:   Resolució

RESOLUCIó de 22 de juliol de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni marc de col·laboració entre la Generalitat Valenciana i la Diputació Provincial d'Alacant en matèria d'indústria i comerç.   
Subscrit, després de la tramitació reglamentària, entre la Generalitat Valenciana i la Diputació Provincial d'Alacant, el dia 6 de maig de 1996, un conveni marc de col·laboració en matèria d'indústria i comerç, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0468/96, i que figura com a annex d'aquesta resolució.  
València, 22 de juliol de 1996.- La directora general del Secretariat del Govern.  
Conveni marc de col·laboració entre la Generalitat Valenciana i la Diputació Provincial d'Alacant, en matèria d'indústria i comerç  
Alacant, 6 de maig de 1996.  
Reunits,  
D'una part, el Sr. Diego Such Pérez, conseller d'Indústria i Comerç, en nom i representació de la Generalitat Valenciana en virtut de l'acord del Govern Valencià de data 5 de febrer de 1996.  
De l'altra, el Sr. Julio de EspaÑa Moya, president de la Diputació Provincial d'Alacant  
Ambdues parts, fent ús de la representació que posseeixen, formalitzen aquest conveni marc d'acord a les següents  
Clàusules  
Primera. Aquest conveni revesteix el caràcter d'acord marc de col·laboració entre la Generalitat Valenciana i la Diputació Provincial d'Alacant, per a la realització d'actuacions conjuntes en matèria d'indústria i comerç.  
Segona. Als efectes establerts en la clàusula anterior, les matèries que són objecte de col·laboració seran les següents:  
1. Foment d'iniciatives relacionades amb la promoció i el desenvolupament industrial i tecnològic, la innovació i la diversificació industrial.  
2. Producció i subministrament d'energia i millora de les instal·lacions de distribució; aigua, gas i electricitat; impuls d'actuacions destinades a l'estalvi d'energia i diversificació de les diverses fonts de procedència.  
3. Foment de sectors, zones i activitats artesanals i promoció de productes artesans.  
4. Actuacions dirigides a la modernització, desenvolupament i millora de les estructures comercials i de processos de distribució comercial.  
5. Implantació, adequació i millora d'equipaments comercials col·lectius.  
6. Coordinació de mesures encaminades a la promoció i desenvolupament de la comercialització de productes valencians.  
7. Realització d'activitats de formació i capacitació tècnica i professional dels agents que intervenen en els sectors industrial, comercial i artesà.  
8. Prestació de serveis d'assistència tècnica, assessorament, informació i divulgació en matèria d'indústria i comerç.  
9. Qualsevol altra actuació dirigida al foment i el desenvolupament industrial i comercial en el seu àmbit d'influència.  
Tercera. Aquest conveni es desenvoluparà posteriorment, en els seus aspectes concrets i específics, per mitjà de la subscripció de convenis singularitzats.  
Quarta. Aquest conveni entrarà en vigor el dia de la signatura i la seua durada serà indefinida.  
I perquè així conste, se signa aquest conveni marc de col·laboració, en el lloc i en la data indicats en l'encapçalament.  
El conseller d'Indústria i Comerç, Diego Such Pérez.  
El president de la Diputació Provincial d'Alacant, Julio de EspaÑa Moya.